**Gonsalo Xerardo Iguain** (ispancha: *Gonzalo Gerardo Higuaín*; 10-dekabr 1987, Brest, Fransiya) — argentinalik futbolchi, Argentina terma jamoasi va Inter Mayami klubi hujumchisi

Hayoti
------

Gonsalo argentinalik professional futbolchi oilasida tugʻildi. Otasi Xorxe Iguain (1957-yil 8-iyunda tugʻilgan) oʻsha vaqtlarda Fransiyaning Brest jamoasida himoya chizigʻida toʻp surardi. Farzandi 10 oylik boʻlganida, ota-onasi Argentina qaytishdi. Shu asnoda Gonsalo Iguain fransuzcha bilmasa ham Fransiyaning pasportiga ega boʻlgan. 2006-yilda Iguainni Argentina ham Fransiya ham oʻz tarkibiga chaqirdi, lekin oʻylab koʻrishga vaqt olgan holda ikkalasiga ham rad javobini berdi. Keyinroq u Argentina terma jamoasi safiga qoʻshilishga qaror qildi. Gonsaloning katta akasi Federiko Iguain (1984-yil 25-oktabrda tugʻilgan) ham professional futbolchi sifatida „River Pleyt", „Independiente", „Beshiktosh" jamoalari hujum chizigʻida faoliyat olib borgan.

2004—2006 yillar mobaynida „River Pleyt" safida oʻynab yurdi. 2007-yildan eʼtiboran u Real Madrid jamoasi hujumchisi sifatida maydonga chiqa boshladi. 2008/09 mavsumda Ispaniya chempionati davomida u 22 ta toʻp kiritdi, 2009/10 mavsumda esa 27 ta (chempionat toʻpurarlari roʻyxatida Lionel Messidan keyin ikkinchi oʻrinni egallagan) toʻp kiritgan.

JARda oʻtkazilgan 2010-yilgi Jahon chempionatida 22 yoshli Iguain musobaqaning birinchi xet-trigini Janubiy Koreya darvoza kiritdi (4:1). Gonsalo uchun bu milliy termadagi atigi 7-nchi oʻyini edi. Iguain argentinaliklar orasida Jahon chempionatidagi bitta oʻyinda 3 ta gol urishga muvaffaq boʻlgan Gilermo Stabile (1930) va Gabriel Batistuta (1994 va 1998)lardan keyingi 3-nchi oʻyinchi boʻldi. Iguainning xet-trigi chempionat tarixidagi 49-nchi va 2002-yildan beri esa 1-nchisi boʻldi. 1/8 finalda Meksika bilan boʻlgan bahsda Gonsalo yana bitta gol urishga muvaffaq boʻldi. 1/4 finalda esa argentinaliklar nemislar tarafidan 0:4 hisobidagi ogʻir magʻlubiyatdan soʻng, musobaqani tark etdilar.

2012-yil 31-martida Gonsalo „Real"ning 2011/12 Ispaniya chempionatidagi 100-nchi golini kiritishga muvaffaq boʻldi.

Erishgan natijalari
-------------------

### Jamoada

Gonzalo Higuaín „Real Madrid"
* Ispaniya chempioni (**3**): 2006/2007, 2007/2008, 2011/2012
* Ispaniya superkubogi sohibi (**2**): 2008, 2012
* Ispaniya kubogi sohibi (**1**): 2010/2011

### Shahsiy

* 2006-yildagi Argentina chempionatining eng yaxshi oʻyinchisi.

Statistika
----------

### Jamoada

*2012-yil 13 may holatiga.*

| Jamoa | Mavsum | Liga | Kubok | Yevrokuboklar | Boshqa | Jami |
| --- | --- | --- | --- | --- | --- | --- |
| Oʻ | G | A | Oʻ | G | A | Oʻ | G | A | Oʻ | G | A | Oʻ | G | A |
| River Pleyt | 2004/05 | 6 | 0 | 0 | 0 | 0 | 0 | 0 | 0 | 0 | - | 6 | 0 | 0 |
| 2005/06 | 12 | 5 | 5 | 5 | 1 | 0 | 4 | 2 | 0 | - | 21 | 8 | 5 |
| 2006/07 | 17 | 10 | 11 | 0 | 0 | 0 | 2 | 0 | 0 | 1 | 0 | 0 | 20 | 10 | 11 |
| Jami | 35 | 15 | 16 | 5 | 1 | 0 | 6 | 2 | 0 | 1 | 0 | 0 | 47 | 18 | 16 |
| Real Madrid | 2006/07 | 19 | 2 | 3 | 2 | 0 | 0 | 2 | 0 | 0 | - | 23 | 2 | 3 |
| 2007/08 | 25 | 8 | 3 | 4 | 1 | 0 | 5 | 0 | 0 | - | 34 | 9 | 3 |
| 2008/09 | 34 | 22 | 9 | 2 | 1 | 0 | 7 | 0 | 0 | 1 | 1 | 0 | 44 | 24 | 9 |
| 2009/10 | 32 | 27 | 5 | 1 | 0 | 0 | 7 | 2 | 1 | - | 40 | 29 | 6 |
| 2010/11 | 17 | 10 | 6 | 2 | 1 | 0 | 6 | 2 | 0 | - | 25 | 13 | 6 |
| 2011/12 | 35 | 22 | 7 | 5 | 1 | 2 | 12 | 3 | 1 | 2 | 0 | 0 | 54 | 26 | 10 |
| Jami | 162 | 91 | 33 | 16 | 4 | 2 | 39 | 7 | 2 | 3 | 1 | 0 | 220 | 103 | 37 |
| Faoliyatida jami | 197 | 106 | 49 | 21 | 5 | 2 | 45 | 9 | 2 | 4 | 1 | 0 | 267 | 121 | 53 |

### Milliy terma jamoada

| Mamlakat | Jamoa | Mavsum | Oʻyin | Gollar | Assistent |
| --- | --- | --- | --- | --- | --- |
| Argentina | Real Madrid | 2009 | 3 | 1 | 0 |
| 2010 | 10 | 6 | 2 |
| 2011 | 9 | 5 | 1 |
| 2012 | 3 | 1 | 3 |
| Jami | 25 | 13 | 6 |

Izohlar
-------

1. ↑  Iguain zabil 700-y gol „Reala" v evrokubkax[*sayt ishlamaydi*]
2. 1 2  Iguain sdelal vibor. I ne progadal Wayback Machine saytida arxivlandi (2010-06-21). — *"Sport-Ekspress", 18 iyun 2010*

Havolalar
---------

* Real Madrid rasmiy saytidagi sahifasi (ingl.)
* ESPN saytidagi sahifasi Wayback Machine saytida arxivlandi (2010-04-15). (ingl.)
* FIFA rasmiy saytidagi sahifasi Wayback Machine saytida arxivlandi (2012-08-18). (ingl.)
* real-madrid.ru saytida oʻyinchi haqida yangilik va maqolalar